Diari Oficial de la Generalitat Valenciana


Sumari del DOGV 3750, del 16-05-2000 (2000/3382)

ORDRE de 29 de març de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament d'un centre docent privat de nova creació, de Formació Professional de grau mitjà, denominat Galera, a Alacant.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3382


Data del document
:   29-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * ensenyament professional

ORDRE de 29 de març de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament d'un centre docent privat de nova creació, de Formació Professional de grau mitjà, denominat Galera, a Alacant. [2000/M3382]
  
L'expedient ha sigut incoat a instància del representant de l'entitat Salones Galera, SL, en sol·licitud d'autorització d'obertura i funcionament d'un centre privat de nova creació de Formació Professional de grau mitjà per a impartir els ensenyaments corresponents als cicles de Perruqueria i Estètica Personal Decorativa.
  
La Direcció General de Centres Docents ha aprovat, per mitjà de la Resolució de 17 de juny de 1999, el projecte de les obres a realitzar per a l'autorització del centre.
  
L'expedient ha sigut tramitat per la Direcció Territorial d'Alacant, la qual, a la vista de l'informe favorable de la Unitat Tècnica de Construccions i de la documentació en què s'inclou el compromís del centre d'aportar la relació de professors i titulacions respectives, ha considerat procedent accedir a allò sol·licitat.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril, sobre ordenació de la Formació Professional (BOE de 8 de maig), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat que a continuació s'especifiqua amb les característiques i ensenyaments autoritzats que s'assenyalen i efectes des de l'inici del curs acadèmic 2000/01.
  
Denominació genèrica: Centre autoritzat de Formació Professional de grau Mitjà
  
Denominació específica: Galera
  
Titular: Salones Galera, SL
  
Domicili: carrer del Capità Dema, 12
  
Localitat: Alacant
  
Província: Alacant
  
Codi: 79157753
  
Ensenyaments i capacitat màxima que s'autoritza:
  
- Un grup de Tècnic en Estètica Personal Decorativa per a 20 llocs escolars.
  
- Dos grups de Tècnic en Perruqueria per a 40 llocs escolars, a impartir en doble torn (20 llocs escolars de matí i 20 llocs escolars de vesprada)
  
Disposició addicional primera
  
El centre haurà d'aportar la relació de professors i les titulacions respectives davant la Direcció Territorial d'Alacant, que l'aprovarà després de l'informe de la Inspecció Educativa, abans de l'inici de les activitats educatives corresponents i quedarà condicionada esta autorització a tal compliment.
  
Disposició addicional segona
  
La Direcció Territorial d'Alacant establirà, en el termini màxim de dos mesos i per mitjà de resolució, el centre públic al qual els dits centres privats quedaran adscrits a efectes administratius.
  
Disposició addicional tercera
  
El centre haurà de complir allò disposat en l'article 6 del Reial Decret 1.004/1991, de 14 de juny (BOE de 26.06.1991) i en el Decret 193/1988, de 12 de desembre, del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de març de 2000
  
El conseller de Cultura, Educació i Ciència,
  
MANUEL TARANCÓN FANDOS